kardosdrur/scandi-wiki huggingface dataset:
Svensk mesterskab i ishockey 1930

Det svenske mesterskab i ishockey 1930 var det niende svenske mesterskab i ishockey for mandlige klubhold. Mesterskabet havde deltagelse af ni klubber og blev afviklet som en cupturnering i perioden 18. - 27. februar 1930.

Mesterskabet blev vundet af IK Göta, som dermed vandt mesterskabet for syvende gang i alt og fjerde sæson i træk. I SM-finalen på Stockholms stadion vandt holdet foran 2.000 tilskuere med 2-0 over AIK, som var i SM-finalen for første gang.

Resultater

Indledende runde

Kvartfinaler

Semifinaler

Finale

Mesterholdet 

IK Göta's mesterhold bestod af følgende spillere:
 Lars-Åke Alvarsson (2. SM-titel)
 Alvar Axelsson (2. SM-titel)
 Georg Brandius-Johansson (5. SM-titel)
 Erik Burman (3. SM-titel)
 Gunnar Galin (4. SM-titel)
 Gustav Johansson (4. SM-titel)
 Einar Lundell (7. SM-titel)
 Curt Sucksdorff (3. SM-titel)
 Einar Svensson (7. SM-titel)
 Olle Waldenström (2. SM-titel)

Det var samme spillere som i den foregående sæson, bortset fra at Georg Brandius-Johansson var vendt tilbage efter et års pause.

Se også 
 Eliteserien i ishockey 1930

Kilder 
 Passionhockey - Championnat de Suède 1929/30 
 Svenska Ishockeyförbundet - Historik - Nationellt 
 Svenska Dagbladets Årsbok - 1930 - s. 217 
 DIF Hockey - Historia - 1930-39

Noter 

1930
Sport i 1930
Marie af Brabant, dronning af Frankrig

Marie af Brabant (13. maj 1254 - 12. januar 1322) var dronning af Frankrig fra 1274 indtil 1285 som anden hustru til Kong Filip 3. Født i Leuven, Brabant, var hun en datter af Henrik 3., hertug af Brabant og Adelheid af Burgund.

Dronning 
Marie giftede sig med enkemanden Filip 3. af Frankrig den 21. august 1274. Hans første hustru, Isabella af Aragonien, havde allerede født tre overlevende sønner: Ludvig, Filip og Karl.

Filip var under stærk indflydelse fra sin mor, Margrete af Provence, og hans favorit, læge og kammerherre (Chambellan) Pierre de La Broce. Da hun ikke var fransk, følte Marie sig uden for i det franske hof. I 1276 døde Maries stedsøn Ludvig under mistænkelige omstændigheder. Marie blev mistænkt for at have beordret ham forgiftet. La Brosse, der også blev mistænkt, blev fængslet og senere henrettet for drabet.

Enkedronning 
Efter Filip 3.'s død i 1285 mistede Marie noget af sin politiske indflydelse og dedikerede sit liv til deres tre fælles børn: Ludvig (maj 1276 - 19. maj 1319), Blanka (1278 - 19. marts 1305) og Margrete (død i 1318). Hendes stedsøn Filip 4. blev kronet til konge af Frankrig den 6. januar 1286 i Reims.

Sammen med Johanne 1. af Navarra og Blanka af Artois forhandlede hun fred i 1294 mellem England og Frankrig med Edmund Krogryg, den yngre bror til Edvard 1. af England.

Marie levede gennem Filip 4.'s regeringstid, og hun overlevede sine børn. Hun døde i 1322, 67 år gammel, i klosteret i Les Mureaux, nær Meulan, hvor hun havde trukket sig tilbage i 1316. Marie blev ikke begravet i den kongelige nekropolis i Saint-Denis Basilikaen, men i Cordeliers-klosteret i Paris. Kirken blev ødelagt i en brand i 1580 og blev genopbygget i de følgende år.

Referencer 

Dronninger af Frankrig
Svensk mesterskab i ishockey 1931

Det svenske mesterskab i ishockey 1931 var det tiende svenske mesterskab i ishockey for mandlige klubhold. Mesterskabet havde deltagelse af 11 klubber og blev afviklet som en cupturnering med afslutning den 6. marts 1931.

Mesterskabet blev vundet af Södertälje SK, som dermed vandt mesterskabet for anden gang. I SM-finalen på Stockholms stadion vandt holdet med 2-0 over Hammarby IF, som var i SM-finalen for første gang siden den første finale i 1922. De to finalemål blev scoret af Henry Johansson og Robert Pettersson. Södertälje SK havde i kvartfinalen besejret de forsvarende mestre fra IK Göta med 5-0.

Resultater

Indledende runde

Omkamp

Kvartfinaler

Semifinaler

Finale

Mesterholdet 

Södertälje SK's mesterhold bestod af følgende spillere:
 Carl Abrahamsson (2. SM-titel)
 Henry Johansson (2. SM-titel)
 Johnny Johansson (2. SM-titel)
 Gösta Karlsson (1. SM-titel)
 Olle Larsson (1. SM-titel)
 Herbert Löfgren (1. SM-titel)
 Olle Malmberg (1. SM-titel)
 Robert Pettersson (1. SM-titel)
 Birger Thorberg (1. SM-titel)

Se også 
 Eliteserien i ishockey 1931

Kilder 
 Passionhockey - Championnat de Suède 1930/31 
 Svenska Ishockeyförbundet - Historik - Nationellt 
 Svenska Dagbladets Årsbok - 1931 - s. 236 
 DIF Hockey - Historia - 1930-39

Noter 

1931
Sport i 1931
Gustav Westring

Gustav Frederik Westring (født 9. januar 1834 i København. død 9. marts 1909 på Frederiksberg) var en dansk veterinær,  Han var søn af Carl Jacob Westring og Magdalene Westring, F. Rasmussen.

Efter konfirmationen i 1848 måtte han klare sig selv, og var i 4 1/2 år smedelærling hos regimentsdyrlægen på Husarkasernen. Han fik, efter at have været "på valsen" som smedesvend fra 1853-54, økonomisk hjælp af en ældre bror til at læse til præliminæreksamen, som han bestod i 1855. To år senere tog han dyrlægeeksamen med udmærkelse og blev straks kandidat på skolen. I 1858 blev han blev han assistent ved den nyoprettede Veterinær- og Landbohøjskoles klinikker. Samtidig forberedte han sig til Artium, og tog dens første del i 1862, men samme år blev han ansat som forstander for højskolens smedje og docent i beslagkunst. Han udgav en bog i 1869 om beslaglære. I 1874 blev Westring ansat som beslaglærer ved den Militære Ride- og Beslagskole, først som korpsdyrlæge, siden ( i 1895 ) som overdyrlæge indtil sin afsked i 1904.

I 1860'erne benyttedes han meget af Landhusholdningsselskabet ved ordningen af kvægudførslen til Storbritannien, og han oplyste jævnligt i tale og skrift ( tidsskrift for Landøkonomi ) landmændene om vigtige veterinærspørgsmål. Han gavnede landbruget ved i 1870 at udgive en ny bearbejdelse af Abilgaards "Heste- og kvæglæge". I "Tidsskrift for Veterinærer" offentliggjorde han afhandlinger om forskellige sygdomme, bl.a. hundegalskab, oksens ondartede lungesyge og kvægpesten. Han beskæftigede sig også med hesteavlsspørgsmål, i 1896 udgav han en bog om rationel avl af lettere heste. 

Wetring var i forbindelse med sit virke på en del udenlandsrejser, bl.a. i 1865 til Tyskland, Wien, Paris og London, i 1866 til England og Skotland, i 1883 til de russiske stepper for at studere kvægpest, og i 1893 til Tyskland og Ungarn for at studere avl af orientalske heste. 

Blev udnævnt til Ridder af Dannebrog og Dannebrogsmand.

Dyrlæger fra Danmark
Smede fra Danmark
Riddere af Dannebrog
Isabella af Aragonien, dronning af Frankrig

Isabella af Aragonien (1248 - 28. januar 1271) var dronning af Frankrig fra 1270 til 1271 gennem sit ægteskab med Filip 3. af Frankrig.

Liv 
Isabella var datter af Kong Jakob 1., af Aragonien og hans anden hustru Violanta af Ungarn.

I Clermont den 28. maj 1262 blev Isabella gift med den fremtidige Filip 3. af Frankrig, søn af Ludvig 9. og Margrete af Provence. Hun blev dronning ved sin ægtefælles tronbestigelse i 1270.

Hun ledsagede sin mand på det ottende korstog mod Sultanatet Tunis. På vej hjem gjorde de stop i Cosenza, Calabrien. Seks måneder gravid med sit femte barn, faldt hun den 11. januar 1271 af sin hest. Efter at de havde genoptaget turen tilbage til Frankrig, fødte Isabella en for tidligt dødfødt søn. Hun kom sig aldrig over sine skader og fødslen og døde sytten dage senere, den 28. januar. Hendes død var et ødelæggende følelsesmæssigt slag for hendes mand, især da hun havde været gravid. Filip 3. tog Isabellas og deres dødfødte søns lig videre, og da han omsider var tilbage i Frankrig, begravede han dem i Saint-Denis Basilikaen. Isabellas grav blev som mange andre forstyrret under Den franske revolution i 1793.

Børn 
Hun fik fire sønner:

 Ludvig (1265–1276)
 Filip 4. "den Smukke" (1268-1314), konge af Frankrig
 Robert (1269–1271)
 Karl af Valois (1270-1325)

Referencer

Litteratur 

 Rodrigo Estevan, María Luz (2009). "Los testamentos de Jaime I: Repartos territoriales y turbulencias políticas" . Cuadernos, Centro de Estudios de Monzón og Cinca Media (på spansk) (35): 61–90. ISSN   1133-3790 .
 

Dronninger af Frankrig
Omkomne ved rideulykker
Tjek fødselsår
Fred Lohse

Fred Lohse (født 9. april 1908 i Leipzig, Tyskland - død 19. januar 1987) var en tysk komponist, professor og lærer.

Lohse studered komposition på Musikkonservatoriet i Leipzig hos Hermann Grabner. Han har skrevet 4 symfonier, orkesterværker, kammermusik og vokalmusik. Han var professor og lærer i komposition på Universitetet i Leipzig.
Lohse modtog  Kunstpreis der DDR (1978). Han komponerede i en moderne klassisk stil.

Udvalgte værker 

 Symfoni nr. 1 (1955) - for orkester
 Symfoni nr. 2 (1961-1962) - for orkester
 Symfoni nr. 3 (1984-1985) - for orkester
 Rondo giocoso (Ungdoms Symfoni) (1979) - for orkester

Eksterne henvisninger 
 om Fred Lohse på www.musicweb-international.com 

Komponister fra Tyskland
Professorer fra Tyskland
Lærere fra Tyskland
Siegfried Matthus

Siegfried Matthus (født 13. april 1934 i Mallenuppen, Tyskland, død 27. august 2021) var en tysk komponist og direktør.

Matthus studerede komposition på Hanns Eisler Musikhøjskolen i Berlin. Han fortsatte med at tage kompositions timer hos bl.a. Hanns Eisler. Han har skrevet to symfonier, orkesterværker, kammermusik, operaer, balletmusik og vokalmusik.
Han var kunstnerisk direktør på Kammeroperaen i Rheinsberg, og var grundlægger og direktør for Rheinsberg Festivallen.

Udvalgte værker 

 Symfoni nr. 1 "Dresden" (1969) - for orkester
 Symfoni nr. 2 (1975-1976) - for orkester
 Grev Mirabeau (1987–1988) - opera
 Judith (1982-1984) - opera

Eksterne henvisninger 
 om Siegfried Matthus på www.musicweb-international.com

Komponister fra Tyskland
Direktører
Gottfried af Hohenlohe-Langenburg

Gottfried, Fyrste til Hohenlohe-Langenburg () (24. marts 1897 – 11. maj 1960) var en tysk prins, der var familieoverhoved for fyrstehuset Hohenlohe-Langenburg fra 1950 til 1960.

Biografi 

Prins Gottfried blev født den 24. marts 1897 i Langenburg i Sydtyskland som søn af Arveprins Ernst af Hohenlohe-Langenburg i hans ægteskab med prinsesse Alexandra af Sachsen-Coburg og Gotha. Hans farfar Fyrst Hermann var fyrste af det mediatiserede tyske fyrstendømme Hohenlohe-Langenburg. Ved farfaderens død i 1913 blev hans far fyrste, og Gottfried fik som nærmeste arving til hertugtitlen titel af arveprins. Faderen mistede dog sin titel, da monarkierne blev afskaffet i Tyskland ved Novemberrevolutionen i 1918. Uofficielt fortsatte brugen af fyrstetitlen dog, også efter 1918.

Da Fyrst Ernst 2. døde i 1950, efterfulgte Gottfried ham som familieoverhoved for Huset Hohenlohe-Langenburg.

Fyrst Gottfried døde som 63-årig i Langenburg den 11. maj 1960. Han blev efterfulgt som familieoverhoved af sin ældste søn, Kraft.

Ægteskab og børn 
Gottfried giftede sig den 20. april 1931 i Langenburg med prinsesse Margarita af Grækenland og Danmark. De fik seks børn:

 en dødfødt datter (1933–1933)
 Kraft (1935–2004), familieoverhoved for fyrstehuset Hohenlohe-Langenburg
 ⚭ 1965 Prinsesse Charlotte af Croÿ (født 1938)
 Beatrix (1936–1997)
 Georg Andreas (født 1938)
 ⚭ 1968 Prinsesse Louise af Schönburg-Waldenburg
 Rupprecht (1944–1978)
 Albrecht (1944–1992)
 ⚭ 1976 Marie–Hildegard Fischer

Se også 
 Huset Hohenlohe

Referencer

Litteratur 
 .

Eksterne links 

Huset Hohenlohe
Fyrster af Hohenlohe-Langenburg
Tyskere i 1900-tallet
Svensk mesterskab i ishockey 1932

Det svenske mesterskab i ishockey 1932 var det 11. svenske mesterskab i ishockey for mandlige klubhold. Mesterskabet havde deltagelse af 15 klubber og blev afviklet som en cupturnering i perioden 20. februar - 28. marts 1932. Semifinalerne og finalen blev afviklet med tre ugers mellemrum, eftersom landsholdet i mellemtiden deltog i europamesterskabet.

Mesterskabet blev vundet af Hammarby IF, som dermed vandt mesterskabet for første gang. Det var Hammarby IF's tredje optræden i SM-finalen, hvor holdet vandt med 2-1 over de forsvarende mestre fra Södertälje SK, der var i SM-finalen for femte gang, og som måtte forlade slutkampen som tabere for tredje gang. Afgørelsen blev imidlertid ganske dramatisk. Ved aflutningen af den ordinære spilletid var stillingen 1-1, efter at Sigfrid "Sigge" Öberg havde bragt Hammarby IF foran i første periode, mens Birger Thorberg havde udlignet i anden periode. De to første perioder af den forlængede spilletid endte uden mål, og først et par minutter inden udløbet af den tredje overtidsperiode kunne Ruben "Rubbe" Carlsson score det afgørende mål efter at han også havde været Hammarby IF's bedste spiller i kampen. Kampen var hårdt spillet med mange udvisninger.

Finalen blev afviklet i Ispaladset i Stockholm, der var blevet åbnet tidligere på vinteren den 5. december 1931. Det var første gang, at SM-finalen blev spillet indendørs. Udenfor skinnede forårssolen, og der var 14-15°C i hallen, da kampen startede. I løbet af kampen steg temperaturen yderligere, og sollyset var nok til at oplyse hallen, så SM-finalen blev den første kamp i Ispaladset, der blev gennemført uden brug af kunstigt lys.

Resultater

Indledende runde

Omkamp

Kvartfinaler

Semifinaler

Finale

Mesterholdet 

Hammarby IF's mesterhold bestod af følgende spillere:
 Ruben "Rubbe" Carlsson (1. SM-titel)
 Sture "Stöttan" Gillström (1. SM-titel)
 Erik "Burret" Larsson (1. SM-titel)
 Bengt Liedstrand (1. SM-titel)
 Bertil "Berra" Lundell (1. SM-titel)
 Emil "Emma" Rundqvist (1. SM-titel)
 Axel "Acke" Sandö (1. SM-titel)
 Sigfrid "Sigge" Öberg (1. SM-titel)

Tre af spillerne, Sigfrid Öberg, Erik Larsson og Bertil Lundell, var med på det svenske landshold, som i pausen mellem semifinalerne og finalen vandt EM-guld i Berlin.

Se også 
 Eliteserien i ishockey 1932

Kilder 
 Passionhockey - Championnat de Suède 1931/32 
 Svenska Ishockeyförbundet - Historik - Nationellt 
 Svenska Dagbladets Årsbok - 1932 - s. 225 
 DIF Hockey - Historia - 1930-39 
 Hammarby IF - Historia - 1931/32

Noter 

1932
Sport i 1932
4Q120

4Q120 (også kaldet pap4QLXXLevb; VH 46; Rahlfs 802; LDAB 3452) er et Septuaginta-manuskript (LXX) fra den bibelske Tredje Mosebog, fundet ved Qumran. Palæografiske undersøgelser viser, at fragmentet stammer fra det første århundrede fvt. I øjeblikket opbevares manuskriptet i Rockefeller Museum i Jerusalem.

Bortset fra mindre varianter ligger tekstens største interesse i brugen af Ιαω til at oversætte tetragrammaton i Tredje Mosebog 3,12 (fragment 6) og 4,27 (fragment 20).

Tredje Mosebog 4,27:

[αφεθησεται ]αυτωι εαν[ δε ψυχη μια] 
[αμαρτ]η[ι α]κουσιως εκ[ του λαου της] 
[γης ]εν τωι ποιησαι μιαν απ[ο πασων] 
των εντολων ιαω ου πο[ιηθησε] 

Tredje Mosebog 3,12–13

[τωι ιαω] 12 εαν δ[ε απο των αιγων] 
[το δωρ]ον αυτο[υ και προσαξει εν] 
[αντι ι]αω 13 και ε[πιθησει τας χει]

Referencer

Bibliografi

Eksterne henvisninger 
 Billede af fragment 20 af rullen 4Q120 

Bibelen
Septuaginta manuskripter
Bibelske manuskripter fra det 1. århundrede før fælles æra
Irving Finkel

Dr Irving Leonard Finkel (født 1951) er en britisk filolog og assyriolog. Han er ansat som Assistant Keeper of Ancient Mesopotamian script, languages and cultures hos Department of the Middle East på British Museum i London, hvor han er specialiseret i kileskrift-inskriptioner på lertavler fra Mesopotamien.

Finkel forsker i brætspils historie, og han sidder i redaktionen på Board Game Studies. Blandt hans forskningsresultater er fastsættelsen af reglerne i Kongespillet fra Ur.

Referencer 

Assyriologer
British Museum
Arkæologer fra Storbritannien
Edma Stage

Edma Cornelia Vilhelmine Frølich Stage (født 14. august 1859 i Fontainebleau, død 3. november 1958) var en dansk maler. Edma var datter af maleren Lorenz Frølich og Caroline (Lina) Charlotta In de Betou.

Edma Stage var fransk i opvækst og uddannelse. Hendes mor, der var svensk, døde, da Stage var 13 år gammel, mens familien boede i Paris, Stage var som barn model til børnebøgerne om Mademoiselle Lilli, på dansk Den lille Lise. Først som 16-årig kom Stage til Danmark og boede hos faderens ven, maleren Thorald Læssøe. Hun fik sin allerførste undervisning af sin far, som i øvrigt vejledte hende til sin død i 1908. I Paris gik hun til især modeltegning hos Félix Barrias, der var historiemaler af den idealistisk klassiske retning, men som også malede mange portrætter. Mens derimod den belgisk-franske Alfred Stevens var en stor koloristisk begavelse, influeret af kompositionsprincipperne i japansk kunst og senere af impressionismen, hvis nybrud Stage selv oplevede i sin ungdom i Paris. Her sluttede hun også venskab med Sofie Holten, som ligeledes undervistes af Barrias og Stevens, Suzette Skovgaard, senere Holten, og Elise Konstantin-Hansen. Stage malede mest portrætter i pastel, men også opstillinger og blomsterbilleder i olie. Hun var trofast mod naturen, i portrætterne grænsende til det realistiske. Edma Stage debuterede på Exposition des art décoratifs i Paris 1883, på Charlottenborgs Forårsudstilling i 1883. Hun var medstifter af Den frie Udstilling og udstillede der hvor hun frem til 1958 deltog 24 gange, sidste gang som knap 90-årig. Som præstekone boede hun på Fyn i over 30 år, hvor staffeliet ofte blev opstillet i kirken.

Edma Stage blev undervist hos sin fader og hos Felix Barrias 1879-81, var desuden elev af Alfred Stevens 1881-83.

Referencer

Eksterne Henvisninger 

Malere fra Danmark
Manfred Schubert

Manfred Schubert (født 27. april 1937 i Berlin, Tyskland - død 10. juni 2011) var en tysk komponist, dirigent, pianist, violinist, lærer og kritiker.

Schubert studerede klaver og violin som barn, men studerede senere komposition hos Fritz Reuter (1955-1960). Han studerede videre på  Akademie der Künste (1960-1963) i Berlin. Schubert underviste senere i komposition på Hochschule für Musik "Hanns Eisler“ i Berlin (1984-1985), og var dirigent hos Staatskapelle i Berlin (1978). Han var også musikkritiker på Berliner Zeitung (1962-1990). Han har skrevet en symfoni, orkesterværker, kammermusik, koncertmusik, instrumentalværker, og vokalmusik etc. Arbejdede fra (1963) som freelance komponist.

Udvalgte værker 

 Symfoni nr. 1 (1979-1982) - for orkester
 Orkestermusik 66 (1966) - for orkester
 Koncert (1988) - for 2 violiner og orkester
 Suite (1966) - for orkester
 Divertimento (1970) - for orkester
 Klarinetkoncert (1971) - for klarinet og orkester

Eksterne henvisninger 
 om Manfred Schubert på www.musicweb-international.com

Komponister fra Tyskland
Dirigenter fra Tyskland
Lærere
Kritikere fra Tyskland
Pianister fra Tyskland
Violinister fra Tyskland
Werner Heider

Werner Heider (født 1. januar 1930 i Fürth, Tyskland) er en tysk komponist, pianist og dirigent.

Heider studerede komposition på Musikhøjskolen i München. Han var dirigent for mange tyske orkestre såsom Bamberger Symfonikerne og Nürnberger Philharmonikerne. Heider har skrevet tre symfonier, orkesterværker, kammermusik, balletmusik, operaer, vokalmusik, scenemusik etc. Han grundlagde Ensemble Ars Nova Nürnberg, og ledede og dirigerede selv orkestret.

Udvalgte værker 

 Symfoni nr. 1 (1975) - for orkester
 Symfoni nr. 2 "Teater Musik" (2001-2002) - for orkester
 Sinfonia (2000) - for 10 messingblæsere
 Konturer (1962-1964) - for violin og orkester

Eksterne henvisninger 
 om Werner Heider på www.musicweb-international.com

Komponister fra Tyskland
Dirigenter fra Tyskland
Pianister fra Tyskland
Rhinlandsbastard

Rhinlandsbastard (tysk: Rheinlandbastard) var et udtryk i Tyskland i mellemkrigstiden for børn med fransk-afrikanske fædre og tyske mødre. Moren var hvid tysk, mens faderen var farvet og tilhørte de franske væbnede styrker, der besattet Rhinland efter den første verdenskrig. Ifølge nazi-race-teorierne var disse børn underordnede de ariske børn og måtte steriliseres med magt for ikke at ødelægge "den ariske race".

Litteratur 
 

Nazi-Tyskland
Wolfgang Strauss

Wolfgang Strauss (født 22. juli 1927 i Dresden, Tyskland - død 5. april 2018) var en tysk komponist og lærer.

Strauss studerede komposition hos Fidelio Finke, og arbejdede senere for Tysk Radio, og underviste i komposition privat. Han har skrevet fem symfonier, orkesterværker, kammermusik, koncertmusik etc.

Udvalgte værker 

 5 Symfonier - for orkester
 Lille Symfoni i C - for orkester

Eksterne henvisninger 
 om Wolfgang Strauss på www.musicweb-international.com

Komponister fra Tyskland
Lærere
Rytterdybet

Rytterdybet eller Ryttergat (på tysk Rütergat el. Ruyter Tiefe, på nordfrisisk Rütjergat) er en tidevandsstrømme (en større pril eller et søgat) i vadehavet beliggende sydøst for friserøen Amrum, der skærer sig fra sydvest ind i det nordfrisiske vadehav mellem Vestbrænding (Westbrandung) og Hever Knobs på den ene og Søsand på den anden side. Grunden på nordsiden er stejl opgående. På dybets barre er der kun 3,4 meter vand. En anden strømme ved Rytterdybet er Smaldybet (nordfrisisk Smeal Djip). Rytterdybet og Smaldybet løber mod nordøst, hvor de forgrener sig i Nørreaa (syd for Før) og Sønderaa (syd for Langenæs). Fyret i Niblum på Før sikrer store skibes indsejling og sejlads i strømmen.

Noter 

Nordfrisland
Priler
Homo rhodesiensis

Homo rhodesiensis er en hominin-art beskrevet ud fra et enkelt fossilt kranium. Det blev fundet i kolonien nordrhodesia, det nuværende Zambia, i Broken Hill-minen, nu kendt som Kabwe, i 1921. Kraniet mangler underkæben, men er ellers næsten intakt. Foruden kraniet blev der også fundet en overkæbe fra et andet individ, et korsben, et skinneben og to fragmenter af lårbensknogler. 

Homo rhodesiensis er dateret til at være mellem 125.000 og 300.000 år gammelt. Broken Hill kraniets kapacitet er anslået til 1.100  cm³. Bada & al (1974) offentliggjorde en direkte datering på 110 ka for dette eksemplar. Hjernestørrelsen er temmelig lille i forhold til den sene datering. Ødelæggelsen af det paleoantropologiske sted har umuliggjort lagdatering. 

Kraniet er fra et ekstremt robust og stærkt individ og det har de relativt største brynrygge, blandt de kendte rester af homininer. Det er blevet beskrevet som at have haft et bredt ansigt, der ligner Homo neanderthalensis, dvs. med en stor næse og tykke udragende brynrygge, og er blevet betragtet som en "afrikansk neandertaler". Der er flere aspekter ved Homo rhodesiensis der udviklingsmæssigt ligger mellem det moderne menneske og neandertalere. De fleste nuværende eksperter mener, at homo rhodesiensis tilhører gruppen Homo heidelbergensis . Andre navne, såsom arkaisk Homo sapiens er også blevet foreslået.

Referencer 

Hominini

Eksterne henvisninger
Vallespir-Albères (kanton)

Vallespir-Albères er en fransk kanton beliggende i departementet Pyrénées-Orientales i regionen Occitanie. Kantonen blev oprettet pr. dekret 26. februar 2014 og er dannet af kommuner fra de nedlagte kantoner Céret (8 kommuner) og Argelès-sur-Mer (5 kommuner). Hele kantonen ligger i Arrondissement Céret. Hovedby er Céret. 

Vallespir-Albères består af 13 kommuner :

 L'Albère
 Le Boulou
 Céret
 Les Cluses
 Laroque-des-Albères
 Maureillas-las-Illas
 Montesquieu-des-Albères
 Le Perthus
 Saint-Génis-des-Fontaines
 Saint-Jean-Pla-de-Corts
 Sorède
 Villelongue-dels-Monts
 Vivès

Kilder 

Kantoner i Pyrénées-Orientales